Microsoft Windows

Τα Microsoft Windows (ή απλά Windows) είναι μια σειρά από λειτουργικά συστήματα για προσωπικούς υπολογιστές και εξυπηρετητές. Η σειρά εμφανίστηκε πρώτα από τη Microsoft το 1985 για να ανταγωνιστεί το καινούριο σύστημα της Apple, το Macintosh, το οποίο χρησιμοποιούσε γραφικό περιβάλλον χρήστη. Τα Microsoft Windows τελικά επικράτησαν στην παγκόσμια αγορά προσωπικών υπολογιστών με ένα μερίδιο αγοράς που υπολογίζεται περίπου στο 90%. Τα Microsoft Windows είναι λογισμικό κλειστού κώδικα.

Τα Windows αναπτύχθηκαν για τους IBM συμβατούς μικροϋπολογιστές, οι οποίοι ήταν βασισμένοι στην αρχιτεκτονική x86 της Intel Corporation και σήμερα σχεδόν όλες οι εκδόσεις των Windows είναι κατασκευασμένες για αυτή την πλατφόρμα.

Από τον Οκτώβριο του 2021, η πιο πρόσφατη έκδοση των Windows για υπολογιστές, tablet και ενσωματωμένες συσκευές είναι τα Windows 11. Οι πιο πρόσφατες εκδόσεις για υπολογιστές διακομιστή είναι ο Windows Server 2025. Μια εξειδικευμένη έκδοση των Windows εκτελείται στην κονσόλα παιχνιδιών Xbox One.

Εκδόσεις των Windows
Εκδόσεις DOS
Windows 1.0
Τα Windows 1.0 ήταν ένα γραφικό περιβάλλον λειτουργίας 16-bit, που κυκλοφόρησε στις 20 Νοεμβρίου 1985, από την αμερικανική εταιρεία Microsoft. Ήταν η πρώτη προσπάθεια της Microsoft να εφαρμόσει μία πολυεπεξεργασία με γραφική διεπαφή χρήστη-λειτουργικού περιβάλλοντος που βασίζονται στην πλατφόρμα του υπολογιστή.

Windows 2.0
Τα Windows 2.0 ήταν ένα 16-bit λειτουργικό σύστημα της σειράς προϊόντων Micrososft Windows . Χρησιμοποιούσε ως βάση το λειτουργικό σύστημα MS-DOS. Ήταν το επόμενο προϊόν μετά τα Windows 1.0 Τα Windows 2.0 συμπληρώθηκαν με τα Windows/286 και Windows/386 το 1988.

Windows 2.1x
Τα Windows 2.1x (με κωδικό όνομα Blaze) είναι μια σειρά λειτουργικών συστημάτων λειτουργικών περιβαλλόντων βασισμένα σε γραφικά περιβάλλοντα και δημιουργήθηκε από την Microsoft. Αποτελείται από τα Windows/286 και Windows/386, τα οποία κυκλοφόρησαν 27 Μαΐου του 1988, λιγότερο από έξι μήνες μετά τα Windows 2.0.

Windows 3.0
Τα Windows 3.0 είναι η τρίτη μεγάλη έκδοση των Microsoft Windows, και κυκλοφόρησαν στις 22 Μαΐου 1990. Έγινε η πρώτη πολύ επιτυχημένη έκδοση των Windows και έγινε ισχυρός αντίπαλος για τα υπόλοιπα λειτουργικά συστήματα. Τα Windows 3.1 ακολούθησαν την έκδοση των Windows 3.0.

Windows 3.1x
Τα Windows 3.1x (με κωδικό όνομα Janus) είναι μια σειρά λειτουργικών συστημάτων 16-bit που δημιουργήθηκε από την Microsoft για χρήση σε προσωπικούς υπολογιστές. Η σειρά ξεκίνησε με τα Windows 3.1 τον Απρίλιο του 1992 ως ο διάδοχος των Windows 3.0.

Windows 9x
Windows 95
Τα Windows 95 (με κωδικό όνομα Chicago) είναι μια προσανατολισμένη προς τον καταναλωτή γραφική διεπαφή χρήστη με βάση το λειτουργικό σύστημα. Κυκλοφόρησαν στις 24 Αυγούστου 1995 από τη Microsoft, και ήταν μια σημαντική εξέλιξη από τις προηγούμενες εκδόσεις των Windows.

Windows 98
Τα Windows 98 (με κωδικό όνομα Memphis) είναι ένα γραφικό λειτουργικό σύστημα της Microsoft. Παρουσιάστηκε στους κατασκευαστές στις 15 Μαΐου 1998 και στα καταστήματα στις 25 Ιουνίου 1998. Τα Windows 98 αντικατέστησαν τα Windows 95.

Windows Me
Τα Windows Me (Millennium Edition) ήταν σχεδιασμένα για χρήση σε οικιακούς υπολογιστές και παρείχαν αρκετές βελτιώσεις στις λειτουργίες μουσικής, βίντεο και οικιακής δικτύωσης, καθώς επίσης και στην αξιοπιστία, σε σύγκριση με τις προηγούμενες εκδόσεις. Τα Windows Me κυκλοφόρησαν στις 14 Σεπτεμβρίου του 2000.

Windows NT
Windows NT 3.1
Τα Windows NT 3.1 ήταν η πέμπτη έκδοση των Microsoft Windows και ανήκει στην οικογένεια της Microsoft. Κυκλοφόρησαν στις 27 Ιουλίου του 1993 και ήταν η πρώτη έκδοση των Windows NT (New Technology -ελλ. Νέα Τεχνολογία-). Τα Windows NT 3.1 τα διαδέχτηκαν τα Windows NT 3.5.

Windows NT 3.5
Τα Windows NT 3.5 (με κωδικό όνομα Daytona) είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 21 Σεπτεμβρίου 1994. Είναι η δεύτερη έκδοση των Windows NT και ο διάδοχος των Windows NT 3.1.

Windows NT 3.51
Τα Windows NT 3.51 είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 30 Μαΐου του 1995. Είναι η τρίτη έκδοση των Windows NT και ο διάδοχος των Windows NT 3.5. Τα Windows NT 3.51 διαδέχτηκαν τα Windows NT 4.0. Η υποστήριξη των Windows NT 3.51 έληξε στις 31 Δεκεμβρίου του 2001.

Windows NT 4.0
Τα Windows NT 4.0 είναι ένα προληπτικό πολλαπλών εργασιών γραφικό λειτουργικό σύστημα 32-bit που δημιουργήθηκε από τη Microsoft και κυκλοφόρησε στις 31 Ιουλίου 1996. Σχεδιάστηκε για υπολογιστές uniprocessor ή συμμετρικής πολυεπεξεργασίας και είναι μέρος της σειράς λειτουργικών συστημάτων με όνομα Windows NT.

Windows 2000
Τα Windows 2000 είναι ένα λειτουργικό σύστημα που κυκλοφόρησαν για βιομηχανοποίηση στις 15 Δεκεμβρίου του 1999 και διαθέσιμα στις 17 Φεβρουαρίου του 2000 και είναι ο διάδοχος των Windows NT 4.0.

Windows XP
Τα Windows XP (κωδικός Whistler, επίσης γνωστά ως Windows NT 5.1) είναι ένα λειτουργικό σύστημα των Windows της Microsoft για προσωπικούς υπολογιστές. Κυκλοφόρησε στις 25 Οκτωβρίου 2001.

Windows Vista
Τα Windows Vista (με κωδική ονομασία Longhorn) είναι μία έκδοση του λειτουργικού συστήματος Microsoft Windows της Microsoft. Κυκλοφόρησαν στις 30 Ιανουαρίου 2007.

Windows 7
Τα Windows 7 (προηγουμένως γνωστά με τις κωδικές ονομασίες Blackcomb και Vienna) είναι ο διάδοχος των Windows Vista και κυκλοφόρησαν στις 22 Οκτωβρίου 2009 σε 32-bit και σε 64-bit εκδόσεις.

Windows 8
Τα Windows 8 είναι έκδοση του λειτουργικού συστήματος Windows της Microsoft. Κυκλοφορήσαν στην αγορά στις 26 Οκτωβρίου 2012,Windows 8's delivery date: October 26 όπως ανακοίνωσε η Microsoft. Προορίζονται για χρήση σε επιτραπέζιους και φορητούς υπολογιστές, καθώς και σε tablet.

Windows 8.1
Τα Windows 8.1 (κωδική ονομασία Blue) είναι μια αναβάθμιση για τα Windows 8, μια έκδοση των Windows NT, ένα λειτουργικό σύστημα υπολογιστή που κυκλοφόρησε από τη Microsoft. Κυκλοφόρησε επίσημα στις 17 Οκτωβρίου του 2013, σχεδόν ένα χρόνο μετά την επίσημη έκδοση του προκατόχου του.

Windows 10
Τα Windows 10 είναι ένα λειτουργικό σύστημα της Microsoft για υπολογιστές, τα οποία κυκλοφόρησαν επισήμως στις 29 Ιουλίου του 2015 και αποτέλεσαν το νεότερο λειτουργικό σύστημα της εταιρίας μέχρι τις 5 Οκτωβρίου 2021, όπου και κυκλοφόρησε η επόμενη έκδοση των Windows, τα Windows 11.

Windows 11
Τα Windows 11 είναι μια σημαντική έκδοση του λειτουργικού συστήματος Windows NT που αναπτύχθηκε από τη Microsoft και ανακοινώθηκε στις 24 Ιουνίου 2021 και είναι ο διάδοχος των Windows 10, που κυκλοφόρησαν το 2015. Τα Windows 11 κυκλοφόρησαν στις 5 Οκτωβρίου 2021, ως δωρεάν αναβάθμιση μέσω του Windows Update για κατάλληλες συσκευές με Windows 10.

Windows Server 2003
Τα Windows Server 2003 είναι λειτουργικό σύστημα της Microsoft και κυκλοφόρησε στις 24 Απριλίου του 2003. Βασίζονται στα Windows XP και είναι μια ενισχυμένη έκδοση. Δύο χρόνια αργότερα, το 2005, μια καινούρια έκδοση των Windows Server 2003 κυκλοφόρησε με όνομα Windows Server 2003 R2
Windows Server 2008
Windows Server 2012
Windows Server 2016
Windows Server 2019
Windows Server 2022
Windows Server 2025

Εξειδικευμένες εκδόσεις
Windows Preinstallation Environment

Windows CE
Τα Windows CE είναι λειτουργικό σύστημα της Microsoft για μικρούς υπολογιστές, προσωπικούς βοηθούς και ενσωματωμένα συστήματα. Η τελευταία έκδοσή του (6.0) αναφέρεται επίσημα ως Windows Embedded CE. Είναι λειτουργικό διαφορετικό από τα Windows για προσωπικούς υπολογιστές και βασίζεται σε πυρήνα που αναπτύχθηκε ανεξάρτητα.
Windows CE 5.0
Windows Embedded CE 6.0
Windows Embedded Compact 7
Windows Embedded Automotive
Windows Embedded Industry

Windows Mobile
Pocket PC 2000
Τα Pocket PC 2000 (με κωδικό όνομα Rapier) είναι η πρώτη έκδοση του Windows Mobile. Κυκλοφόρησαν στις 19 Απριλίου του 2000, ήταν βασισμένα στα Windows CE 3.0 και ήταν ο διάδοχος των Palm-size PCs, με συμβατότητα να ήταν διαθέσιμη για εφαρμογές των Palm-size PCs.
Pocket PC 2002
Windows Mobile 2003
Windows Mobile 5.0
Windows Mobile 6.0
Windows Mobile 6.1
Windows Mobile 6.5

Windows Phone
Windows Phone 7
Τα Windows Phone 7 ανακοινώθηκαν στις 15 Φεβρουαρίου του 2010 και κυκλοφόρησαν στις 8 Νοεμβρίου του 2010 στις ΗΠΑ.

Το 2011, η Microsoft κυκλοφόρησε τα Windows Phone 7.5 “Mango”. Η αναβάθμιση περιλάμβανε τον περιηγητή ιστού Internet Explorer 9. Μια μικρή αναβάθμιση κυκλοφόρησε το 2012 γνωστή ως “Tango”, περιλάμβανε επιδιορθώσεις σφαλμάτων και το λειτουργικό σύστημα χρειαζόταν λιγότερες απαιτήσεις υλισμικού, για να λειτουργήσει σε έξυπνα τηλέφωνα με επεξεργαστική ισχή 800MHz και 256GB μνήμη τυχαίας προσπέλασης.
Windows Phone 8
Windows Phone 8.1
Windows 10 Mobile

Ακυρωθείσες εκδόσεις
Cairo
Τα Windows Cairo ήταν το κωδικό όνομα ενός έργου στη Microsoft από το 1991 έως το 1996. Τα Windows Cairo δεν κυκλοφόρησαν ποτέ, παρόλο που τμήματα των τεχνολογιών του έχουν έκτοτε εμφανιστεί σε άλλα προϊόντα.

Nashville
Τα Windows Nashville (πρώην Cleveland) ήταν μια ακυρωθείσα έκδοση των Windows. Κυκλοφόρησαν το 1996, ανάμεσα σε Chicago (Windows 95) και Memphis (Windows 98), και αναφερόταν δημόσια ως και Windows 96.

Nepture
Τα Windows Neptune ήταν μια ακυρωθείσα έκδοση των Windows. Κυκλοφόρησαν στις 27 Δεκεμβρίου του 1999 και βασιζόταν στα Windows 2000. Ήταν η πρώτη έκδοση των Windows που ήταν σχεδιασμένη στον κώδικα των Windows NT και αντικατέστησε τις εκδόσεις Windows 9x.

Odyssey
Το Windows Odyssey είναι η κωδική ονομασία μιας έκδοσης του λειτουργικού συστήματος Micrososft Windows, η οποία ακυρώθηκε και προοριζόταν να ακολουθήσει την έκδοση Windows 2000. Αργότερα συνδυάστηκε με τα Windows Neptune για τη δημιουργία των Windows XP.

10X
Τα Windows 10X ήταν μια ακυρωθείσα έκδοση των Windows που αναπτύχθηκε από τη Microsoft περίπου από το 2019 έως το 2021. Αρχικά σχεδιάστηκε για συσκευές με διπλή οθόνη και πειραματικό υλικό, με έμφαση στην ασφάλεια, την απλότητα και τις εφαρμογές σε κοντέινερ. Αργότερα ο στόχος μετατοπίστηκε σε πιο ελαφριές, εκπαιδευτικές και cloud-centric συσκευές, ως απάντηση στα Chrome OS. Τελικά δεν κυκλοφόρησε ποτέ, όμως πολλές από τις ιδέες και τα χαρακτηριστικά του ενσωματώθηκαν στα Windows 11.

Λογότυπο

Δείτε επίσης
Windows CE
Windows Mobile
Windows Phone

Παραπομπές

Εξωτερικοί σύνδεσμοι

Blog
Microsoft Developer Network
InformIT- Ιστορία των Microsoft Windows


Κατηγορία:Επιστήμη υπολογιστών